钦定古今图书集成/明伦汇编/闺媛典/第018卷 > 摸鱼儿 前人
## 钦定古今图书集成/明伦汇编/闺媛典/第018卷 > 摸鱼儿 前人

卷绣帘、梧桐深院，一霎雨添新绿。小池闲立残妆浅，
向晚水纹如縠。凝远目。恨人去寂寥凤枕难孤宿。倚
阑不足。看燕拂风帘，蝶翻露草，两两镇相逐。双眉
蹙，可惜年华婉娩，西风初弄庭菊。况伊家年少，多情
未已难拘束。那堪更趁凉景，追寻甚处垂杨曲。佳期过尽，但不说归来，多应忘了，云屏去时嘱。